Document ID: 32001R0179

Komission asetus (EY) N:o 179/2001,
annettu 29 päivänä tammikuuta 2001,
neuvoston asetuksessa (EY) N:o 1255/1999 tarkoitetun tuen määrän vahvistamisesta voin ja kerman yksityiselle varastoinnille
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999(1), sellaisena kuin se on viimeksi muutettuna asetuksella (EY) N:o 1670/2000(2), ja erityisesti sen 10 artiklan,
sekä katsoo seuraavaa:
(1) Neuvoston asetuksen (EY) N:o 1255/1999 soveltamista koskevista yksityiskohtaisista säännöistä voin ja kerman markkinoiden interventiotoimenpiteiden osalta 16 päivänä joulukuuta 1999 annetun komission asetuksen (EY) N:o 2771/1999(3), sellaisena kuin se on viimeksi muutettuna asetuksella (EY) N:o 2099/2000(4), 34 artiklan 2 kohdassa säädetään, että rajoittamatta kyseisen asetuksen 38 artiklan soveltamista asetuksen (EY) N:o 1255/1999 6 artiklan 3 kohdassa tarkoitetun tuen määrä vahvistetaan vuosittain.
(2) Lisäksi asetuksen (EY) N:o 2771/1999 29 artiklassa säädetään, että varastoon vienti voidaan toteuttaa ainoastaan saman vuoden 15 päivän maaliskuuta ja 15 päivän elokuuta välisenä aikana. Tämän vuoksi on tarpeen vahvistaa kyseinen tuki ennen kuin vuotta 2001 koskeva varastoihin vienti alkaa.
(3) Tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (EY) N:o 1255/1999 6 artiklan 3 kohdassa tarkoitettu tuki vahvistetaan tonnilta voita tai voiekvivalenttia vuonna 2001 tehtyjen sopimusten osalta seuraavasti:
a) 24 euroa kiinteiden kustannusten osalta;
b) 0,35 euroa sopimuksen mukaiselta varastointipäivältä kylmävarastoinnin kustannusten osalta; ja
c) sopimuksen mukaiselta varastointipäivältä maksettava määrä, joka on 91 prosenttia sopimuksen mukaisen varastoinnin alkamispäivänä voimassa olevasta voin interventiohinnasta ja johon lisätään vuosittainen 4,5 prosentin suuruinen korko.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä tammikuuta 2001.

Labels: 3
17
19